
ПРОЕКТ!

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т




ПОСТАНОВЛЕНИЕ  ……


от ………… 2023 година

[bookmark: _GoBack]За изменение и допълнение на Постановление № 183 на Министерския съвет от 07.05.2021 г. за приемане на План за развитие на въоръжените сили на Република България до 2026 г. (обн., ДВ, бр. 38 от 2021 г., изм. и доп. бр. 79 от 2022 г.), 


М И Н И С Т Е Р С К И Я Т    С Ъ В Е Т

П О С Т А Н О В И:

§ 1. В приложение № 1 към чл. 1, се правят следните изменения и допълнения:
1. в раздел III “Структура на въоръжените сили ”, точка 2. „Организационна структура на въоръжените сили“:
а/ в подточка 2.1. „Българска армия“, подточка 2.1.6. „Командване за логистична поддръжка“, в края на абзац първи се създава изречение второ „Осигурява изпълнението на ангажиментите на Министерството на отбраната по българското участие в Щабния елемент за интегриране на сили на НАТО (NFIU).“
б/ в подточка 2.2.  „Структури на пряко подчинение на министъра на отбраната“, подточка 2.2.12. „Комендантство – МО“, в края на абзац първи думите „и в Щабния елемент за интегриране на сили на НАТО (NFIU)” се заличават.
2. в раздел X.„Дислокация и инфраструктура“:
а/ в абзац четвърти  числото „90 142“ се заменя с „69 471“ и числото „3 827 831“ се заменя с „3 848 502“.
б/ в абзац шести  числото „71 448“ се заменя с „50 777“.
[bookmark: to_paragraph_id28673910][bookmark: to_paragraph_id5782015]§ 2. В приложение № 2 (поверително) към чл. 2 се правят изменения и допълнения съгласно приложението (поверително).
[bookmark: to_paragraph_id5748323][bookmark: to_paragraph_id5748325]Заключителна разпоредба

§ 3. (1) Извършените от Военномедицинска академия разходи за изготвяне на съдебни химико-токсикологични експертизи назначени от органите на Министерството на вътрешните работи и разходите, произтичащи от изпълнението на Наредба № 1 от 19.07.2017 г. за реда за установяване концентрацията на алкохол в кръвта и/или употребата на наркотични вещества или техни аналози (обн. ДВ бр. 61 от 2017 г.) са за сметка на бюджета на Министерството на вътрешните работи.
(2) За извършените разходи по ал. 1 се извършват компенсирани промени по реда на чл. 110, ал. 4 от Закона за публичните финанси между бюджетите на Министерството на отбраната и на Министерството на вътрешните работи.
(3) Редът за отчитане на извършените дейности и направените разходи по ал. 1 се определя от министъра на вътрешните работи или оправомощено от него длъжностно лице и министъра на отбраната или оправомощено от него длъжностно лице 
§ 4. Изпълнението на § 3 се възлага на министъра на отбраната и на министъра на вътрешните работи.
§ 5. Постановлението влиза в сила от деня на обнародването му в Държавен вестник, с изключение на § 3, които влиза в сила от 01 януари 2024 г.



МИНИСТЪР - ПРЕДСЕДАТЕЛ
	
НИКОЛАЙ ДЕНКОВ


ГЛАВЕН СЕКРЕТАР НА МИНИСТЕРСКИЯ СЪВЕТ

ВАНЯ СТОЙНЕВА



ПОСТОЯНЕН СЕКРЕТАР НА ОТБРАНАТА

АНТОН ЛАСТАРДЖИЕВ


ДИРЕКТОР НА ДИРЕКЦИЯ
„ПРАВНО-НОРМАТИВНА ДЕЙНОСТ В ОТБРАНАТА” 

[bookmark: to_paragraph_id5747979][bookmark: to_paragraph_id5781906]НИКОЛА НИКОЛОВ
